Document ID: /roh_data/filtered/fineweb-2-filterrobots_roh.jsonl.gz/18102

Naziunal/Internaziunal - Tour de France banduna Berna en direcziun Vallais
Suenter in di da paus banduna il Tour de France puspè la chapitala svizra en direcziun Vallais. La 17avla etappa maina sur 184,5 kilometers da Berna fin a Finhaut-Émosson. Igl è in’etappa per ils spezialists da muntogna damai che l’arrivada è sin bunamain 2’000 meters sur mar.
Accumpagnads vegnan ils bun 200 ciclists era da millis e millis fans. Club da fans da l’entir mund èn durant trais emnas sin ils chaltgogns als protagonists, fans da la Columbia fin l’Australia. Blers fans èn er sin viadi cun rulottas.